smcproject/ml-wiki-sentences huggingface dataset:
ബധിരത , ത്രോംബോസൈറ്റോപീനിയ , അതാളത എന്നിവയാണ് കൂടുതൽ ഗുരുതരമായ പാർശ്വഫലങ്ങൾ.
ഗർഭാവസ്ഥയിൽ ഉപയോഗിക്കുന്നത് കുഞ്ഞിന് ദോഷം വരുത്തുമോ എന്ന് വ്യക്തമല്ല.
ക്വിനൈൻ ഒരു ആൽക്കലോയ്ഡ് ആണ്.
ഒരു മരുന്നായി ഇത് എങ്ങനെ പ്രവർത്തിക്കുന്നുവെന്ന് പൂർണ്ണമായും വ്യക്തമല്ല.
1820-ൽ, സിങ്കോണ മരത്തിന്റെ പുറംതൊലിയിൽ നിന്ന് ക്വിനൈൻ ആദ്യമായി വേർതിരിച്ചു.
1632 മുതൽ മലേറിയ ചികിത്സയ്ക്കായി ഉപയോഗിച്ചിരുന്നു.
ജെസ്യൂട്ട് മിഷനറിമാർ 1636 ൽ  ഇത് സ്പെയിനിൽ അവതരിപ്പിച്ചു.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലൽപ്പെട്ട ഔഷധമാണിത്.
2006 ലെ കണക്കനുസരിച്ച്, മലേറിയയ്ക്കുള്ള ചികിത്സയ്ക്കായി ലോകാരോഗ്യ സംഘടന (ഡബ്ല്യുഎച്ച്ഒ) ക്വിനൈൻ  ശുപാർശ ചെയ്യുന്നില്ല, കാരണം പാർശ്വഫലങ്ങൾ കുറവായ, തുല്യമായി ഫലപ്രദമാകുന്ന മറ്റ് വസ്തുക്കളും ഉണ്ട്.
ആർടെമിസിനിൻ ലഭ്യമല്ലാത്തപ്പോൾ മാത്രം ഇത് ഉപയോഗിക്കാൻ അവർ ശുപാർശ ചെയ്യുന്നു.
ല്യൂപ്പസ് , ആർത്രൈറ്റിസ് എന്നിവയ്ക്കും ക്വിനൈൻ ഉപയോഗിക്കുന്നു.
ലെഗ് ക്രാംപ് ചികിൽസിക്കാൻ ഒരു ഓഫ്-ലേബൽ ചികിത്സയായി ക്വിനൈൻ പതിവായി നിർദ്ദേശിക്കപ്പെട്ടിരുന്നുവെങ്കിലും, പാർശ്വഫലങ്ങൾ കൂടുതലായതിനാൽ ഇപ്പോൾ, ഇത് സാധാരണയായി ഉപയോഗിക്കുന്നില്ല.
രസതന്ത്രം റോബർട്ട് ബി. വുഡ്‌വാർഡ് ക്വിനൈൻ ബയോസിന്തസിസ്
ക്വിൻ‌നൈനിന്റെ പ്രായോഗികമായ ഏക ഉറവിടം സിങ്കോണ മരങ്ങളാണ് .
എന്നിരുന്നാലും, രണ്ടാം ലോകമഹായുദ്ധസമയത്ത് യുദ്ധകാലത്തെ സമ്മർദ്ദത്തിൽ, അതിന്റെ  കൃത്രിമ ഉൽപാദനത്തെക്കുറിച്ചുള്ള ഗവേഷണങ്ങൾ നടന്നു.
അമേരിക്കൻ രസതന്ത്രജ്ഞരായ റോബർട്ട് ബി. വുഡ്‌വാർഡ് , ഡബ്ല്യു.ഇ ഡോറിംഗ് എന്നിവർ 1944 ൽ ഒരു രാസസംയോജനം നടത്തി.
പക്ഷേ അവയ്‌ക്കൊന്നും  സ്രോതസ്സുകളിൽ‌ നിന്നും ആൽക്കലോയിഡിനെ വേർതിരിക്കുന്നതിൽ, സാമ്പത്തികമായി മത്സരിക്കാൻ‌ കഴിഞ്ഞില്ല.
1 അവലംബം
ക്വിന്റൺ ഡി കോക്ക് ഇംഗ്ലീഷ് വിലാസം https://ml.wikipedia.org/wiki/Quinton_de_Kock
ദക്ഷിണാഫ്രിക്കയ്ക്കുവേണ്ടി അന്താരാഷ്ട ക്രിക്കറ്റ് കളിക്കുന്ന താരമാണ് ക്വിന്റൺ ഡി കോക്ക് (ജനനം ഡിസംബർ-17 1992, ജോഹന്നാസ്ബർഗ് ) .
ഇടംകൈയൻ ഓപ്പണിങ്ങ് ബാറ്റ്സ്മാനും വിക്കറ്റ് കീപ്പറുമാണദ്ദേഹം.
2012ൽ നടന്ന പത്തൊൻപത് വയസ്സിൽ താഴെയുള്ളവരുടെ ലോകകപ്പ് ക്രിക്കറ്റിൽ തിളങ്ങിയ അദ്ദേഹം അതേ വർഷം ന്യൂസിലൻഡിനെതിരെ നടന്ന ട്വന്റി 20 മൽസരത്തിലൂടെയാണ് അന്താരാഷ്ട്ര ക്രിക്കറ്റിൽ അരങ്ങേറുന്നത് .2013 ഡിസംബറിൽ ഇന്ത്യയ്ക്കെതിരെ നടന്ന ഏകദിന ക്രിക്കറ്റ് പരമ്പരയിലെ മൂന്ന് മൽസരങ്ങളിലും ശതകം നേടിയ ഡി കോക്ക് ഒരു മൂന്നു മൽസര പരമ്പരയിൽ ഏറ്റവും കൂടുതൽ റൺസ് നേടുന്ന താരം എന്ന റെക്കോഡ് സ്വന്തമാക്കി .
ആഭ്യന്തര ക്രിക്കറ്റിൽ ഹൈവെൽഡ് ലയൺസ്,ഗൗട്ടെങ്ങ് ടീമുകൾക്ക് വേണ്ടി കളിക്കുന്ന ഡി കോക്ക് ഇന്ത്യൻ പ്രീമിയർ ലീഗിൽ ഡൽഹി ഡെയർഡെവിൾസ് താരമാണ്.
അവലംബം പുറത്തേക്കുള്ള കണ്ണികൾ ക്വിന്റൺ ഡി കോക്ക് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Quinton de Kock 's profile page on Wisden ക്വിന്റൺ ഡി കോക്ക് : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
South Africa U-19 vs Bangladesh U-19 South Africa U-19 vs Namibia U-19 South Africa U-19 vs England U-19 3rd Place Play-off in U-19 World Cup Highveld Lions vs Mumbai Indians South Africa hammer woeful New Zealand
ക്വിറ്റ് ഇന്ത്യ പ്രസംഗം ഇംഗ്ലീഷ് വിലാസം https://ml.wikipedia.org/wiki/Quit_India_speech Procession view at Bangalore
ക്വിറ്റ് ഇന്ത്യാ പ്രസ്ഥാനത്തിന്റെ തുടക്കത്തിൽ 1942 ഓഗസ്റ്റ് 8 ന് മഹാത്മാഗാന്ധി നടത്തിയ പ്രസംഗം ആണ് ക്വിറ്റ് ഇന്ത്യ പ്രസംഗം .
അദ്ദേഹം നിശ്ചയദാർഢ്യത്തിലായിരുന്നെങ്കിലും, ഗാന്ധിജിയുടെ പ്രസ്ഥാനത്തിന് വേണ്ടി മുൻകൈയെടുത്തുവെന്ന നിശ്ചയദാർഢ്യത്തെ എതിർക്കുകയും, അതിനനുസൃതമായി എതിർപ്പ് ഉയർത്തുകയും ചെയ്തു.
ആഗസ്റ്റ് ക്രാന്തി മൈതാൻ (ആഗസ്ത് വിപ്ലവ ഗ്രൗണ്ട്).
എന്ന് പുനർനാമകരണം ചെയ്തതിനു ശേഷം ബോംബെയിലെ (ഇന്നത്തെ മുംബൈ) ഗോവാലിയ ടാങ്ക് മൈതാൻ പാർക്കിലാണ് അദ്ദേഹം പ്രസംഗം നടത്തിയത്.
എന്നിരുന്നാലും, ഗാന്ധിജിയുടെ പ്രസംഗം കഴിഞ്ഞ് ഇരുപത്തിനാലു മണിക്കൂറിന് ശേഷം കോൺഗ്രസ്സിന്റെ മുഴുവൻ നേതാക്കളും ദേശീയതലത്തിൽ , തടവിലായി.
ധാരാളം കോൺഗ്രസ് നേതാക്കൾ ജയിലിൽ യുദ്ധ സമയം ചെലവഴിക്കുകയായിരുന്നു.
ഇന്ത്യയെ സ്വാതന്ത്ര്യത്തിനു സഹായിക്കാൻ വേണ്ടി ഗാന്ധി ഈ പ്രസംഗം നടത്തി.
ക്വിനാൽഫോസ് ഇംഗ്ലീഷ് വിലാസം https://ml.wikipedia.org/wiki/Quinalphos
കീടനാശിനിയായി ഉപയോഗിക്കപ്പെടുന്ന ഓർഗാനോഫോസ്ഫേറ്റ് വർഗ്ഗത്തിലുള്ള ഒരു രാസവസ്തുവാണ് ക്വിനാൽ‌ഫോസ് .
ചുവപ്പുകലർന്ന ബ്രൗൺ നിറമുള്ള ദ്രാവകമാണിത്.
ഇതിന്റെ രാസവാക്യം C 12 H 15 N 2 O 3 PS എന്നും IUPAC നാമം ഒ , ഒ -ഡൈഈതൈൽ ഒ -ക്വിനോക്സാലിൻ-2-യിൽ പോസ്ഫോറോത‌യോഏറ്റ് എന്നാണ്.
ലോകാരോഗ്യസംഘടനയുടെ (ഡബ്യൂ.എച്ച്.ഒ.) അക്യൂട്ട് ഹസാർഡ് റാങ്കിങ് സമ്പ്രദായമനുസരിച്ച് ഇടത്തരം അപകടസാദ്ധ്യതയുള്ളത് (moderately hazardous) എന്നഗണത്തിലാണ് ഈ രാസവസ്തുവിനെ പെടുത്തിയിട്ടുള്ളത്.
ക്വിനാൽഫോസിന്റെ ഉപയോഗം മിക്ക രാജ്യങ്ങളും നിയന്ത്രിക്കുകയോ നിരോധിക്കുകയോ ചെയ്തിട്ടുണ്ട്.
ഇന്ത്യയിൽ മഞ്ഞ ലേബൽ (ഉയർന്ന വിഷസ്വഭാവമുള്ളത്) നൽകപ്പെട്ടിട്ടുള്ള ഈ കീടനാശിനി ഗോതമ്പ് , നെല്ല് , കാപ്പി , കരിമ്പ് , പരുത്തി എന്നിവയുടെ കൃഷിയിൽ വ്യാപകമായി ഉപയോഗിക്കപ്പെടുന്നുണ്ട്.
ക്വിറ്റ് ഇന്ത്യ പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Quit_India_Movement ബാംഗ്ലൂരിൽ നടന്ന സമരം
ഇന്ത്യക്ക് ഉടനടി സ്വാതന്ത്ര്യം നൽകുക എന്ന [[മഹാത്മാഗാന്ധിghandhi ]] ആഹ്വാന പ്രകാരം 1942 ഓഗസ്റ്റ് മാസം ആരംഭിച്ച നിയമ ലംഘന സമരമാണ്‌ ക്വിറ്റ് ഇന്ത്യാ പ്രസ്ഥാനം ( ഭാരത് ച്ഛോടോ ആന്തോളൻ അഥവാ ഓഗസ്റ്റ് പ്രസ്ഥാനം ).
രണ്ടാം ലോക മഹായുദ്ധം പൊട്ടിപ്പുറപ്പെടുന്ന സമയത്ത് 1939 സെപ്റ്റംബറിൽ  വാർദ്ധയിൽ വെച്ചു നടന്നകോൺഗ്രസ് പാർട്ടിയുടെ  പ്രവർത്തക സമിതി യോഗത്തിൽ ഉപാധികൾക്കു വിധേയമായി ഫാസിസത്തിനു എതിരേയുള്ള സമരത്തെ അനുകൂലിക്കുന്ന പ്രമേയം പാസ്സാക്കി, പക്ഷേ ഇതിനു പകരമായി സ്വാതന്ത്ര്യം ആവശ്യപ്പെട്ടപ്പോൾ ബ്രിട്ടീഷുകാർ ആ ആവശ്യം നിരസിക്കുകയാണു ചെയ്തത്.
ഇന്ത്യൻ ദേശീയ നേതാക്കളുടെ പ്രതിഷേധം ഒത്തു തീർപ്പിലൂടെ പരിഹരിക്കാൻ ബ്രിട്ടൻ ക്രിപ്സ് കമ്മീഷനെ ഇന്ത്യയിലേക്കയച്ചു.
സ്വയം ഭരണത്തിനായി ഒരു നിശ്ചിത കാലയളവ് പ്രസ്താ‍വിക്കാനോ എന്തെല്ലാം അധികാരങ്ങൾ കൈയൊഴിയും എന്ന് വ്യക്തമായി നിർ‌വ്വചിക്കാനോ ഈ കമ്മീഷനു കഴിഞ്ഞില്ല.
കമ്മീഷൻ നൽകാൻ തയ്യാറായ പരിമിത-ഡൊമീനിയൻ പദവി ഇന്ത്യൻ പ്രസ്ഥാനത്തിനു പൂർണമായും അസ്വീകാര്യമായിരുന്നു.
ഇവയുടെ ഫലമായി കമ്മീഷൻ പരാജയപ്പെട്ടു.
സമ്പൂർണ്ണ സ്വാതന്ത്ര്യത്തിനുള്ള തങ്ങളുടെ ആവശ്യത്തിൽ ബ്രിട്ടീഷ് സർക്കാരിൽ നിന്നും വ്യക്തമായ ഉറപ്പുലഭിക്കാനായി‍ കോൺഗ്രസ് ക്വിറ്റ് ഇന്ത്യാ പ്രസ്ഥാനം ആരംഭിച്ചു.
സഖ്യകക്ഷികളുടെ യുദ്ധശ്രമങ്ങളെ ബന്ദിയാക്കിക്കൊണ്ട് ബ്രിട്ടീഷ് സർക്കാരിനെ അനുനയത്തിന്റെ പാതയിലേയ്ക്കു കൊണ്ടുവരികയായിരുന്നു ക്വിറ്റ് ഇന്ത്യാ പ്രസ്ഥാനത്തിന്റെ ലക്ഷ്യം.
ഉറച്ചതും എന്നാൽ അക്രമരഹിതവുമായ ചെറുത്തുനിൽപ്പിനുള്ള ഗാന്ധിയുടെ നിശ്ചയദാർഢ്യം ഗാന്ധി ഓഗസ്റ്റ് 8 -നു ബോംബെയിലെ ഗൊവാലിയ റ്റാങ്ക് മൈതാനത്ത് നടത്തിയ “ഡൂ ഓർ ഡൈ” (പ്രവർത്തിക്കുക അല്ലെങ്കിൽ മരിക്കുക) എന്ന ആഹ്വാനത്തിൽ പ്രതിഫലിച്ചു.
(പിന്നീട് ഈ മൈതാനം ഓഗസ്റ്റ് ക്രാന്തി മൈദാൻ (ഓഗസ്റ്റ് വിപ്ലവ മൈതാനം) എന്ന് പുനർനാമകരണം ചെയ്യപ്പെട്ടു).
എങ്കിലും കോൺഗ്രസിന്റെ ദേശീയ, പ്രാദേശിക നേതൃത്വത്തെ ഈ പ്രസംഗത്തിനു ഇരുപത്തിനാലു മണിക്കൂറിനകം സർക്കാർ തുറുങ്കിലടച്ചു.
ഒരുപാട് കോൺഗ്രസ് നേതാക്കൾക്കും പ്രവർത്തകർക്കും രണ്ടാം ലോക മഹായുദ്ധത്തിന്റെ  ശേഷം ഭാഗം ജയിലിൽ കഴിയേണ്ടി വന്നു.
രണ്ടാം ലോകമഹായുദ്ധവും ഇന്ത്യയുടെ നിലപാടും
രണ്ടാം ലോകമഹായുദ്ധത്തിലേക്ക് ഇന്ത്യയുടെ സമ്മതമില്ലാതെ ഭാഗഭാക്കാക്കിയതിന് ബ്രിട്ടനോട് ഇന്ത്യയിലെ ദേശീയനേതാക്കൾ നീരസം പ്രകടിപ്പിച്ചിരുന്നു.
തങ്ങളുടെ പ്രതിഷേധം ബ്രിട്ടനെ അവർ നേരിട്ടറിയിച്ചു.
മുസ്ലിം ലീഗ് യുദ്ധത്തെ പിന്തുണച്ചെങ്കിലും, കോൺഗ്രസ്സ് അതിനു തയ്യാറായില്ല.
കോൺഗ്രസ്സിന്റെ വാർദ്ധാ സമ്മേളനത്തിൽവെച്ച് ഫാസിസത്തിനോടു ചെയ്യുന്ന യുദ്ധത്തിൽ ബ്രിട്ടനോടൊപ്പം പങ്കുചേരാൻ കോൺഗ്രസ്സ് സമ്മതിച്ചു.
എന്നാൽ ഇന്ത്യയുടെ സ്വാതന്ത്ര്യമാണ് ഇതിനുപകരമായി ഇന്ത്യ ചോദിച്ചത്.
സുഭാസ് ചന്ദ്രബോസിനെപ്പോലുള്ള നേതാക്കൾ യുദ്ധം  സാമ്രാജ്യത്വത്തിന്റെ ഭാഗമാണെന്നു പറഞ്ഞ് യുദ്ധത്തിൽ ചേരാൻ വിസമ്മതിക്കുകയായിരുന്നു.
ബ്രിട്ടനെ ഇന്ത്യയുടെ മണ്ണിൽ നിന്നും പുറത്താക്കാൻ ഇതൊരു സുവർണ്ണാവസരമാണെന്നതായിരുന്നു സുഭാസ് ചന്ദ്രബോസിന്റെ നിലപാട്.
ഗാന്ധിജി ഈയൊരു തീരുമാനത്തിനെതിരായിരുന്നു.
ബ്രിട്ടന്റെ ചാരത്തിൽനിന്നും ലഭിക്കുന്ന സ്വാതന്ത്ര്യം ഇന്ത്യക്ക് ആവശ്യമില്ലെന്നു പ്രഖ്യാപിച്ചുകൊണ്ട് പിന്നീട് ഗാന്ധിജിയും ഇതിനെ പിന്തുണക്കുകയുണ്ടായി.
സുഭാസ് ചന്ദ്രബോസിന്റെ ഇന്ത്യൻ നാഷണൽ ആർമി ജപ്പാനോടു കൂടി ചേർന്ന് ബ്രിട്ടനെതിരേ ഗറില്ലായുദ്ധം നടത്തി.
ക്രിപ്സ് കമ്മീഷൻ
താല്പര്യമില്ലാതെ യുദ്ധത്തിൽ പങ്കെടുക്കുന്ന അസംതൃപ്തി ബാധിച്ച ഒരു ഉപഭൂഖണ്ഡത്തെയും യൂറോപ്പിലും തെക്കു കിഴക്കേ ഏഷ്യയിൽ യുദ്ധസ്ഥിതി വഷളാവുന്നതും ഇന്ത്യൻ സൈനികർക്കിടയിലും, പ്രത്യേകിച്ച് യൂറോപ്പിലെ യുദ്ധമുന്നണികളിൽ യുദ്ധം ചെയ്യുന്ന ഇന്ത്യൻ സൈനികർക്കിടയിലും ഇന്ത്യൻ ഉപഭൂഖണ്ഡത്തിലെ ജനതയ്ക്കിടയിലും വളരുന്ന അസംതൃപ്തിയും അഭിമുഖീകരിച്ച ബ്രിട്ടീഷ് സർക്കാർ സ്റ്റാൻഫോർഡ് ക്രിപ്സിനു കീഴിൽ ഒരു ദൌത്യസംഘത്തെ ഇന്ത്യയിലേയ്ക്കയച്ചു.
ക്രിപ്സ് മിഷൻ എന്ന് ഇത് അറിയപ്പെട്ടു.
ബ്രിട്ടീഷ് കിരീടത്തിൽനിന്നും വൈസ്രോയിൽ നിന്നും അധികാരം ക്രമേണ തിരഞ്ഞെടുക്കപ്പെട്ട ഇന്ത്യൻ നിയമസഭയ്ക്കു നൽകുന്നതിനു പകരമായി കോൺഗ്രസിൽ നിന്നും യുദ്ധകാലത്ത് പൂർണ്ണ പിന്തുണ ഉറപ്പാക്കുന്ന വിധത്തിൽ ഒരു ഉടമ്പടിയിൽ എത്തുക എന്നതായിരുന്നു ഈ മിഷന്റെ ദൌത്യം.
ക്വിറ്റ് ഇന്ത്യാ പ്രമേയം
1942 ഓഗസ്റ്റ് 8 -നു അഖിലേന്ത്യാ കോൺഗ്രസ് കമ്മിറ്റിയുടെ (എ.ഐ.സി.സി) ബോംബെ സമ്മേളനത്തിൽ ക്വിറ്റ് ഇന്ത്യാ പ്രമേയം പാസാക്കി.
ബ്രിട്ടീഷുകാർ ആവശ്യങ്ങൾ അംഗീകരിച്ചില്ലെങ്കിൽ വമ്പിച്ച നിസ്സഹകരണ പ്രസ്ഥാനം ആരംഭിക്കും എന്ന് ഈ പ്രമേയം പ്രസ്താവിച്ചു.
എങ്കിലും ഈ തീരുമാനം വളരെ വിവാദപരമായിരുന്നു.
സി.രാജഗോപാലാചാരി ഈ തീരുമാനത്തോട് എതിർപ്പു പ്രകടിപ്പിച്ചു.
ജവഹർലാൽ നെഹ്രു, മൗലാനാ ആസാദ് ,സർദാർ വല്ലഭായ് പട്ടേൽ, ഡോക്ടർ രാജേന്ദ്രപ്രസാദ്, എന്നിവർ തീരുമാനത്തോട്  സമ്മതം മൂളുകയായിരുന്നു.
ഗാന്ധിജിയുടെ നേതൃത്വത്തെ  ഇവർ  പിന്തുണച്ചു.
പ്രമേയത്തോടുള്ള എതിർപ്പ്
മറ്റു രാഷ്ട്രീയപാർട്ടികളേയും തങ്ങളുടെ തീരുമാനത്തിനു പിന്നിൽ കൊണ്ടുവരാൻ കോൺഗ്രസ്സിന് ഒരു പരിധി വരെ സാധിച്ചു.
ഹിന്ദു മഹാസഭയെപ്പോലുള്ള ചെറിയ രാഷ്ട്രീയപാർട്ടികൾ പ്രമേയത്തെ എതിർത്തു.
കമ്മ്യൂണിസ്റ്റ് പാർട്ടി ഓഫ് ഇന്ത്യ ക്വിറ്റ് ഇന്ത്യാ പ്രമേയത്തെ തള്ളിക്കളഞ്ഞു.
അവർ യുദ്ധത്തെ പിന്തുണക്കുകയാണുണ്ടായത്.
മുഹമ്മദ് അലി ജിന്ന പ്രമേയത്തെ എതിർക്കുകയാണുണ്ടായത്.
മുസ്ലിം ലീഗിന് ധാരാളം പുതിയ അംഗങ്ങളെ അക്കാലഘട്ടത്തിൽ ലഭിക്കുകയുണ്ടായി.
പ്രവിശ്യകളിലെ നിയമനിർമ്മാണ സഭകളിൽ നിന്നും കോൺഗ്രസ്സ് അംഗങ്ങൾ കൂട്ടത്തോടെ രാജിവെക്കാൻ തുടങ്ങി.
സമരം
ബോംബെയിലെ ഗവാലിയ റ്റാങ്കിൽ ഗാന്ധി ഇന്ത്യക്കാരോട് അക്രമരഹിത നിസ്സഹകരണം പിന്തുടരാൻ ആഹ്വാനം ചെയ്തു.
ഒരു സ്വതന്ത്ര രാഷ്ട്രമായി പെരുമാറാനും ബ്രിട്ടീഷുകാരുടെ ആജ്ഞകൾ അനുസരിക്കാതിരിക്കാനും ഗാന്ധി ജനങ്ങളോട് ആവശ്യപ്പെട്ടു.
ജാപ്പനീസ് സൈന്യം ഇന്ത്യ-ബർമ്മ അതിർത്തിവരെ എത്തിയതിൽ വിഹ്വലരായിരുന്ന ബ്രിട്ടീഷുകാർ ഗാന്ധിയുടെ ആഹ്വാനത്തിനു മറുപടിയായി അടുത്ത ദിവസം തന്നെ ഗാന്ധിയെ പൂനെയിലെ ആഗ ഖാൻ കൊട്ടാരത്തിൽ തടവിലടച്ചു.
കോൺഗ്രസിന്റെ ദേശീയ നേതൃത്വമായ കോൺഗ്രസ് പാർട്ടി പ്രവർത്തക സമിതിയെ മുഴുവൻ അഹ്മദ്നഗർ കോട്ടയിൽ തടവിലടച്ചു.
ബ്രിട്ടീഷുകാർ കോൺഗ്രസ് പാർട്ടിയെ നിരോധിച്ചു.
രാജ്യമൊട്ടാകെ വലിയ തോതിൽ പ്രതിഷേധങ്ങളും പ്രകടനങ്ങളും നടന്നു.
തൊഴിലാളികൾ തൊഴിൽ‌സ്ഥലങ്ങളിൽ നിന്നും കൂട്ടത്തോടെ ഒഴിഞ്ഞുനിന്നു.
രാജ്യത്തെമ്പാടും സമരാഹ്വാനങ്ങൾ ഉണ്ടായി.
രാജ്യമൊട്ടാകെ വ്യാപകമായ നശീകരണ പ്രവർത്തനങ്ങളും നടന്നു.
ഇന്ത്യൻ അധോലോക സംഘടനകൾ സഖ്യകക്ഷികളുടെ സേനയ്ക്ക് അവശ്യസാധനങ്ങൾ എത്തിക്കുന്ന വാഹന നിരകളിൽ ബോംബ് ആക്രമണങ്ങൾ നടത്തി, സർക്കാർ കെട്ടിടങ്ങൾ അഗ്നിക്കിരയാക്കി, വൈദ്യുതബന്ധം വിച്ഛേദിച്ചു, ഗതാഗത, വാർത്താവിനിമയ സം‌വിധാനങ്ങൾ തകർത്തു.
മുസ്ലീം ലീഗ് ഉൾപ്പെടുന്ന മറ്റ് രാഷ്ട്രീയ ശക്തികളെ ഒരു കുടക്കീഴിൽ ഒറ്റ ശക്തമായ പ്രക്ഷോഭമായി അണിനിരത്താൻ കോൺഗ്രസിനു കഴിഞ്ഞില്ല.
എങ്കിലും ക്വിറ്റ് ഇന്ത്യാ പ്രക്ഷോഭത്തിന്റെ മൂർദ്ധന്യത്തിൽ കോൺഗ്രസിനു മുസ്ലീം ജനതയുടെ ഭൂരിഭാഗത്തുനിന്നും സജീവമല്ലാത്തപിന്തുണ ലഭിച്ചു.
ക്വിറ്റ് ഇന്ത്യാ സമരാഹ്വാനത്തോടുള്ള ബ്രിട്ടീഷ് പ്രതികരണം പെട്ടെന്നായിരുനു.
രാജ്യമൊട്ടാകെ വൻതോതിൽ അറസ്റ്റുകൾ നടന്നു.
ഒരുലക്ഷത്തോളം പേരെ രാജ്യമെമ്പാടും നിന്ന് അറസ്റ്റ് ചെയ്തു, വലിയ പിഴകൾ ചുമത്തി, പ്രകടനക്കാരെ പൊതുസ്ഥലത്ത് ചമ്മട്ടിയ്ക്കടിച്ചു.
അവലംബം പുറത്തേക്കുള്ള കണ്ണികൾ റിജക്ടഡ ക്വിറ്റ് ഇന്ത്യാ റെസല്യൂഷൻ ഡ്രാഫ്ടഡ് ബൈ മോഹൻദാസ് കരംചന്ദ് ഗാന്ധി-  27 ഏപ്രിൽ 1942
Quit India Movement എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേശികത്വം ഇംഗ്ലീഷ് വിലാസം https://ml.wikipedia.org/wiki/Capillary_action ജലത്തിന്റെയും മെർക്കുറിയും കേശികതാ പ്രതിഭാസം‍
ഭൂഗുരുത്വത്തിനെതിരായി ദ്രാവകം സൂക്ഷ്മ സുഷിരങ്ങളിൽക്കൂടി മുകളിലേക്കുയരുന്നതോ താഴുന്നതോ ആയ പ്രതിഭാസമാണ് കേശികത്വം (Capillary action).
സസ്യങ്ങളും വൃക്ഷങ്ങളുമൊക്കെ ജലം വേരുകൾ വഴി ഭൂമിയിൽ നിന്ന് ഇലകളിലേക്ക് എത്തിക്കുന്നത് ഈ പ്രതിഭാസം മുഖേനെയാണ്.
ഭൂഗുരുത്വത്തിനെതിരായി ഒരു ദ്രാവകം ഉയരുന്നതിനെ കേശിക ഉയർച്ച എന്നും താഴുകയാണെങ്കിൽ കേശിക താഴ്ച എന്നും പറയാം.
ജലം കേശിക ഉയർച്ച കാണിക്കുന്നു എന്നാൽ മെർക്കുറി കേശിക താഴ്ച കാണിക്കുന്നു.
ഒരു സ്ഫടിക ടംബ്ലറിൽ കുറേ വെള്ളം എടുത്ത് ജലത്തിന്രെ നിരപ്പ് പരിശോധിക്കുക.
വെള്ളം ടംബ്ലറിന്റെ വശങ്ങളിൽ തൊടുന്ന ഭാഗത്ത് അല്പം ഉയർന്ന് നില്ക്കുന്നത് കാണാം.
മേൽപ്പോട്ടുള്ള ഈ വലിവിനെ ഭൂഗുരുത്വം അഥവാ ഉയർത്തപ്പെട്ട ജലത്തിന്റെ ഭാരം എതിർക്കുന്നു.
ദ്രാവകത്തിന്റെ പ്രതലവിസ്തീർണ്ണം കൂടുതലാണെങ്കിൽ ദ്രാവക ഉയർച്ച കുറഞ്ഞിരിക്കുകയും ,പ്രതലവിസ്തീർണ്ണം കുറവാണെങ്കിൽ ദ്രാവക ഉയർച്ച കൂടിയിരിക്കുകയും ചെയ്യു.
ദ്രാവകം സ്ഥിതിചെയ്യുന്നത് ഒരു ഇടുങ്ങിയ പാത്രത്തിലാണെങ്കിൽ ദ്രാവകോപരിതലം കുറവായിരിക്കുകയും പാത്രത്തിന്റെ ഭിത്തദിയുടെ സ്വാധീനം ഉപരിതലം മുഴുവനും അനുഭവപ്പെടുകയും തത്ഫലമായി ഉപരിതലത്തിന്രെ എല്ലാ ഭാഗവും വക്രരൂപത്തിൽ കുഴിഞ്ഞിരിക്കുകയും ചെയ്യും.
ഉപരിതല വിസ്തീർണം പിന്നെയും കുറഞ്ഞാൽ വലിവ് വർധിച്ചതായിരിക്കും.
അതുകൊണ്ട് പാത്രത്തിന് പകരം ഒരു കുഴലായിരുന്നാൽ കൂടുതൽ ദ്രാവകം കുഴലിന്റെ ഭിത്തിയുമായി സമ്പർക്കത്തിൽ വരും.
അതിന്റെ ഫലമായി എതിർബലം കുറഞ്ഞിരിക്കുകയും ദ്രാവകം കുഴലിൽകൂടെ ഉഴരുകയും ചെയ്യും.
കുഴലിന്റെ വ്യാസം കുറവായിരുന്നാൽ ദ്രാവക ഉയർച്ച കൂടിയിരിക്കും.
കാരണം ദ്രാവകോപരിതലത്തിന്റെ വിസ്തീർണ്ണം കുറവായിരിക്കുമെന്നുള്ളതാണ്.
സ്ഫടികതന്മാത്രകളും ദ്രാവക തന്മാത്രകളും തമ്മിലുള്ള ശക്തിയേറിയ അഡ്ഹിഷൻ ബലം ദ്രാവകത്തെ വലിച്ചുയർത്തുന്നു.
ജലവും സ്ഫടികവും തമ്മിലുള്ള അഡ്ഹിഷൻ ബലം ജലത്തിന്റെ കൊഹിഷനേക്കാൾ ഉയർന്നതാണ്.
ദ്രാവകതന്മാത്രകൾ തമ്മിലുള്ള ആകർഷണ ബലം (കൊഹിഷൻ)ദ്രാവകതന്മാത്രകളും സ്ഫടികതന്മാതച്രകളും തമ്മിലുള്ള ആകർഷണബലത്തേക്കാൾ (അഡ്ഹിഷൻ )കൂടുതലാണെങ്കിൽ ദ്രാവകം സ്ഫടികത്തിൽ ഒട്ടിപ്പിടിക്കുകയില്ല.
അതായത് സ്ഫടികത്തെ നനയ്ക്കുകയില്ല .
അങ്ങനെയുള്ള സന്ദർഭങ്ങളിൽ പ്രതലബലത്തിന്റെ പ്രവർത്ത്നം കാരണം കുഴലിലെ ദ്രാവകനിരപ്പ് താഴാൻ ഇടയാവുന്നു .
​ '$'സാന്ദ്രതയും 'x' ഏങ്കിൾ ഓഫ് കോണ്ടാക്റ്റും 'T' പ്രതലബലവും ആണെങ്കിൽ ആ ദ്രാവകത്തിൽ ഒരു കേശികകുഴൽ ഇറക്കിവെച്ചാൽ ഉണ്ടാവുന്ന കേശിക ഉയർച്ച h = (2Tcos(x)/a$g) a = കേശികക്കുഴലിന്റെ ആരം , g = ഭൂഗുരുത്വാകർഷണത്വരണം , അവലംബം 1 2 ഒൻപതാം തരം പാഠപുസ്തകം ,  മലയാളം പി.ഡി.എഫ്.
കേസരം ഇംഗ്ലീഷ് വിലാസം https://ml.wikipedia.org/wiki/Stamen
കേസരം ഒരു പൂവിന്റെ പൂമ്പൊടി രൂപപ്പെടുന്ന പ്രത്യുല്പാദനാവയവം ആകുന്നു.
കേസരങ്ങളുടെ കൂട്ടത്തെ കേസരപുടം എന്നു പറയുന്നു.
രൂപവിജ്ഞാനീയവും സാങ്കേതിക പദാവലിയും
ഒരു കേസരത്തിനു പരാഗി എന്ന സഞ്ചിപോലെയുള്ള ഭാഗവും, തന്തുകം എന്ന ഭാഗവുമുണ്ട്.
പരാഗിയെ ജനിദണ്ഡ് ബന്ധിപ്പിക്കുന്ന ഭാഗമാണിത്.
പരാഗിക്കകത്ത് പരാഗരേണു കാണപ്പെടുന്നു.
ഇവ മൈക്രോസ്പൊറാഞ്ചിയം അകത്താണ് ഉണ്ടാകുന്നത്.
സാധാരണ പരാഗികളിൽ രണ്ട് അറകളാണുണ്ടാവുക.
(ഈ ഒരോ അറയേയും ലോക്കുലെ എന്നു വിളിക്കുന്നു.) പരാഗിയുടെ അടിഭാഗമോ നടുഭാഗമോ തന്തുകവുമായി ബന്ധിച്ചിരിക്കുന്നു.
പരാഗിയിലെ അറകൾക്കിടയിൽ കാണപ്പെടുന്നതും അറകളെതമ്മിൽ ബന്ധിപ്പിച്ചുനിർത്തുന്നതുമായ വന്ധ്യമായ കോശസമൂഹത്തെ കണക്ടീവ് എന്നാണു പറയുന്നത്.
തന്തുകത്തിന്റെ ഭാഗമായ ഇത് വഴി സംവഹനം നടക്കുന്നു.
മൈക്രോസ്പൊറാഞ്ചിയത്തിലുള്ള ഓരോ മൈക്രോസ്പോറിൽനിന്നും ഗമീറ്റോഫൈറ്റ് അടങ്ങിയ ആൺ ഭാഗമായ പരാഗരേണു ഒരു  ഉണ്ടാകുന്നു.
പരാഗികളുടെ വലുപ്പം വിവിധ സസ്യങ്ങളിൽ വ്യത്യസ്തമാണ്.
വുൾഫിയയിൽ ഒരു മില്ലീമീറ്ററിനേക്കാൾ ചെറിയ വലുപ്പംമുതൽ  Canna iridiflora Strelitzia nicolai എന്നീ സസ്യങ്ങളിലെ 13 സെന്റീമീറ്റർ വലുപ്പമുള്ള പരാഗികൾ വരെയുണ്ട്.
കേസരങ്ങളുടെ കൂട്ടത്തെ കേസരപുടം എന്നാണ് അറിയപ്പെടുന്നത്.
പദാവലി കേസരം തന്തുകം പരാഗി കേസരപുടം പരാഗരേണുവിന്റെ ഉത്പാദനം സസ്യങ്ങളിലെ ലൈംഗികപ്രത്യുത്പാദനം ചിത്രശാല Scanning electron microscope image of Pentas lanceolata anthers, with pollen grains on surface Lily stamens with prominent red anthers and white filaments Calliandra surinamensis petalized stamens Sterculia foetida stamens Stamen of a Grevillea robusta Commelina communis three different types of stamens Bibliography അവലംബം This article incorporates text from a publication now in the public domain : {{ cite encyclopedia }} : Invalid | ref=harv ( help ) പുസ്തകസൂചി
കേസരി (വാരിക) ഇംഗ്ലീഷ് വിലാസം https://ml.wikipedia.org/wiki/Kesari_weekly ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേസരിയുടെ ആദ്യ ലക്കം
1951 നവംബർ 27 മുതൽ കോഴിക്കോട് നിന്നും മലയാളത്തിൽ പ്രസിദ്ധീകരണം ആരംഭിച്ച ഒരു വാരികയാണ് കേസരി .
ചാലപ്പുറത്താണ് വാരികയുടെ ആസ്ഥാനകാര്യാലയം.
രാഷ്ട്രീയ സ്വയംസേവക സംഘത്തിന്റെ മലയാളത്തിലെ ഔദ്യോഗിക പ്രസിദ്ധീകരണമാണിത് .
2020 ഡിസംബർ 29 നു കേസരിയുടെ ആസ്ഥാന മന്ദിരം, മാധ്യമ പഠന കേന്ദ്രം അടങ്ങിയ കെട്ടിട സമുച്ചയം രാഷ്ട്രീയ സ്വയംസേവക സംഘം സർ സംഘ ചാലക് മോഹൻ ഭാഗവത് ഉദ്ഘാടനം ചെയ്തു.
ചരിത്രം നാൾവഴികളിലൂടെ
ശങ്കർശാസ്ത്രി ഉൾപ്പെടെയുള്ള കോഴിക്കോട്ടെ പ്രമുഖ സംഘപ്രവർത്തകരാണ് 1951ൽ കേസരി ആരംഭിക്കാൻ തീരുമാനിച്ചത്.1949-ൽ, രാഷ്ട്രീയസ്വയംസേവകസംഘത്തിനു മേലുള്ള നിരോധനം  നീക്കിയശേഷം സർസംഘചാലക് ഗോൾവൾക്കർ രാജ്യമൊട്ടുക്കുള്ള സന്ദർശനത്തിന്റെ ഭാഗമായി  കോഴിക്കോട്ടുമെത്തി.
എന്നാൽ അതിനെക്കുറിച്ചുള്ള റിപ്പൊർട്ടുകൾ മലയാളം പത്രങ്ങളിൽ വരാതിരിക്കുകയും അന്വെഷണതിൽ ആർ എസ്സ് എസ്സ് നയങ്ങളെ മലയാള പത്രങ്ങൾ അനുകൂലിക്കാത്തത് കൊണ്ടണു വാർത്തകൾ വരാഞ്ഞത് എന്നും മനസ്സിലാക്കി അക്കാലത്ത് കോഴിക്കോട്ട് പ്രചാരകനായിരുന്ന നാഗപ്പൂർ സ്വദേശി ശങ്കർശാസ്ത്രി സംഘഅനുഭാവികളിൽനിന്നും പതിമൂന്നു രൂപ വീതം  ശേഖരിച്ച് ആ മൂലധനത്തെ അടിസ്ഥാനമാക്കി  ആർ എസ്സ് എസ്സ് സംഘ പരിവാർ ആശയ പ്രചാരണത്തിനു വേണ്ടി കെസരി പുറത്തിറക്കി.1962 ജൂലൈ 23ന് ഹിന്ദുസ്ഥാൻ പ്രകാശൻ ട്രസ്റ്റ് രൂപീകരിക്കുകയും കേസരി ഈ ട്രസ്റ്റിന്റെ ഉടമസ്ഥതയിലാവുകയും ചെയ്തു.
പട്ടാളത്തിൽ നിന്ന് പിരിഞ്ഞ് ഹിന്ദുസ്ഥാൻ സമാചാറിന്റെ കോഴിക്കോട് ലേഖകനായി എത്തിയ തലശ്ശേരി സ്വദേശി എം. രാഘവൻ താമസിയാതെ കേസരി മാനേജർ ചുമതലയേറ്റെടുത്തു.
കോഴിക്കോട്ടെ കെ.പി. ഗോപാലകൃഷ്ണൻ നായർ ഔദ്യോഗികമായി ആദ്യപത്രാധിപരായിരുന്നെങ്കിലും പത്രാധിപസമിതിയുടെ മേൽനോട്ടം പി. പരമേശ്വരനായിരുന്നു.
അദ്ദേഹത്തെ തുടർന്ന് ആർ. വേണുഗോപാൽ ഈ ധർമ്മം നിർവ്വഹിച്ചു.
തുടർന്നു സാധുശീലൻ പരമേശ്വരൻ പിള്ള പത്രാധിപരായെങ്കിലും വിവേകാനന്ദകേന്ദ്രത്തിന്റെ പ്രവർത്തനങ്ങൾക്കായി അദ്ദേഹം കന്യാകുമാരിക്കു പോയതോടെ പ്രസാധകനും പത്രാധിപരുമായി ആർ. വേണുഗോപാൽ ചുമതലയിൽ തുടർന്നു.
അദ്ദേഹത്തിന് ബി.എം.എസ്സിന്റെ ചുമതല ലഭിച്ചതിനെ തുടർന്ന് എം.എ. കൃഷ്ണൻ മുഖ്യപത്രാധിപരായി ചുമതലയേറ്റു.
പ്രമുഖ എഴുത്തുകാരായ കുട്ടികൃഷ്ണമാരാർ, വി.എം. കൊറാത്ത്, നോവലിസ്റ്റ് പി.സി. കുട്ടിക്കൃഷ്ണൻ , കവി എൻ.എൻ. കക്കാട് തുടങ്ങിയവരെ കേസരിയുമായി അടുപ്പിക്കുന്നത് അദ്ദേഹമാണ്.
അദ്ദേഹത്തെത്തുടർന്ന് സംഘപ്രചാരകനും പണ്ഡിതനുമായ ടി.ആർ. സോമശേഖരൻ പത്രാധിപരായി.
പിന്നീട്, ഇപ്പോഴത്തെ പ്രാന്തകാര്യവാഹ് പി. ഗോപാലൻകുട്ടി മാസ്റ്റർ, സംഘപ്രചാരകനായ ആർ. സഞ്ജയൻ, ഇപ്പോഴത്തെ അഖിലഭാരതീയ സഹപ്രചാർ പ്രമുഖ് ജെ. നന്ദകുമാർ എന്നിവരും പത്രാധിപ ചുമതല വഹിച്ചിരുന്നു.
ഇപ്പോൾ ഡോ. എൻ.ആർ. മധുവാണ് മുഖ്യപത്രാധിപർ.
1968-ൽ ബിരുദാനന്തരം കേസരിയിൽ പത്രാധിപവിഭാഗത്തിൽ ചേരുകയും 2002-ൽ വിരമിക്കുകയും ചെയ്ത പി.കെ സുകുമാരൻ കേസരിയെ ഇന്നത്തെ രൂപത്തിലേയ്ക്ക് വളർത്തുന്നതിൽ ഗണ്യമായ സംഭാവന നൽകിയിട്ടുണ്ട്.
അടിയന്തരാവസ്ഥയിൽ ഫലത്തിൽ പത്രാധിപ ചുമതല വഹിച്ചുകൊണ്ടു കേസരിയെ ജനങ്ങളിലെത്തിച്ചത് അദ്ദേഹമാണ്.
1951-ൽ പ്രസിദ്ധീകരണം തുടങ്ങിയെങ്കിലും 1957-ൽ പ്രാബല്യത്തിൽവന്ന പ്രസ് ആക്ടിന്റെ പരിധിയിൽ മറ്റു പത്രങ്ങളെപോലെ കേസരിയും രജിസ്റ്റർ ചെയ്തു.
1962 ജൂലായ് 23-ന് പി.കെ. മാനവിക്രമൻ രാജാ, ആർ. വേണുഗോപാൽ, പി. പരമേശ്വരൻ എന്നിവർ സ്ഥാപക ട്രസ്റ്റിമാരായിക്കൊണ്ട് 'ഹിന്ദുസ്ഥാൻ പ്രകാശൻ ട്രസ്റ്റ്' രൂപീകൃതമാകുകയും കേസരിയുടെ ഉടമസ്ഥാവകാശം അതിൽ നിക്ഷിപ്തമാകുകയും ചെയ്തു.
തുടക്കംമുതൽ കേസരിയുടെ മാനേജരായ എം. രാഘവൻ ട്രസ്റ്റിന്റെയും മാനേജരായി.
1975 ജൂണിൽ ഇന്ദിരാഗാന്ധി ആഭ്യന്തരഅടിയന്തരാവസ്ഥ പ്രഖ്യാപിക്കുകയും ജനങ്ങളുടെ ജനാധിപത്യ അവകാശങ്ങൾ റദ്ദാക്കുകയും ചെയ്തു.
ജില്ലാഭരണകൂടം അടിച്ചേൽപ്പിച്ച മധ്യമ നിയന്ത്രണങ്ങൾ മൂലം  മൂന്നുമാസം കേസരിയുടെ പ്രസിദ്ധീകരണം തടഞ്ഞു വെച്ചു.
1976-ൽ അടിയന്തരാവസ്ഥ കാലത്താണു കേസരിയുടെ രജതജൂബിലി നടന്നത്.
2002-ൽ  കേസരി അതിന്റെ സുവർണ്ണജൂബിലിയും ആഘോഷിച്ചു.
അതിനിടയ്ക്ക് പാളയം റോഡിലെ വാടകക്കെട്ടിടത്തിൽനിന്ന് ചാലപ്പുറത്തെ ഇപ്പോഴത്തെ കാര്യാലയമായ 'സ്വസ്തിദിശ'യിലേക്ക് മാറിക്കഴിഞ്ഞിരുന്നു.
അതുവരെ തളിയിലെ ട്രസ്റ്റ് വക കെട്ടിടത്തിൽ പ്രവർത്തിച്ചിരുന്ന പത്രാധിപ, ഡി.ടി.പി വിഭാഗങ്ങൾകൂടി പുതിയ ആസ്ഥാനത്തേക്ക് മാറ്റി.
സെമിനാർ, ചർച്ച തുടങ്ങിയ പരിപാടികളുമായി 60-ാം വാർഷികം കോഴിക്കോട്ട് വെച്ച് വിപുലമായി ആഘോഷിച്ചു.
മലപ്പുറംജില്ലാ വിരുദ്ധസമരം, അങ്ങാടിപ്പുറം തളിക്ഷേത്ര ആരാധനാസ്വാതന്ത്ര്യസമരം, നിലയ്ക്കൽപ്രക്ഷോഭം എന്നിങ്ങനെ വിവിധതലങ്ങളിൽ ഇടപെട്ടിരുന്നു.
60-ാം വർഷവേളയിൽ വരിക്കാരുടെ എണ്ണം 60000 എന്ന ലക്ഷ്യം നേടാനായി .
2012 നവംബറിലെ പ്രചാരമാസവേളയിൽ കേസരിയുടെ ചരിത്രത്തിൽ ആദ്യമായി വരിക്കാരുടെ എണ്ണം 70000 ആയി ഉയർന്നു .
കേരളത്തിലെ 11340 സ്ഥലങ്ങളിൽ 6145-ലും കേസരി എത്തുന്നുണ്ട് .
വിവാദ വിഷയങ്ങൾ
കേസരി ഭൂരിപക്ഷ വർഗീയ വാദ ആശയങ്ങൾ,ഫാസിസ്റ്റ് ചിന്താഗതികൾ തുടങ്ങിയവ പ്രചരിപ്പിക്കുന്നതായി പല കാലഘട്ടങ്ങളിൽ പല രാഷ്ട്രീയ സാമുദായിക സാമൂഹിക പ്രവർത്തകർ ആരോപണങ്ങൾ ഉന്നയിച്ചിട്ടുണ്ട്.
*മറ്റു മതവിശ്വാസികൾക്കെതിരെ ആർ.എസ്‌.
എസിന്റെ സമീപനം സഹിഷ്ണുതാപരമല്ല എന്നതിനു സംഘ്‌ മുഖപത്രമായ കേസരി വാരിക പ്രസിദ്ധീകരിച്ച ഈ വരികൾ ഉദ്ധരിക്കാറുണ്ട്‌: “ വൈദേശിക മതങ്ങളും അവയെ താങ്ങി നടക്കുന്ന വൈതാളികൻമാരും മൂടുതാങ്ങികളുമാണു ഇന്ന്‌ ഭാരതാംബയുടെ കണ്ണിലെ കരടുകളായിത്തീർന്നിട്ടുള്ളത്‌. ആ കരടുകൾ നീക്കം ചെയ്യാത്തിടത്തോളം കാലം ഭാരതാംബയുടെ കണ്ണുകൾ കലങ്ങിത്തന്നെയിരിക്കും. ”
അവലംബം 1 2 ↑ ↑ (കേസരി വാരിക 1987 ജൂലൈ 27 ലക്കം) പുറത്തേക്കുള്ള കണ്ണികൾ
കേശ് (സിക്കുമതം) ഇംഗ്ലീഷ് വിലാസം https://ml.wikipedia.org/wiki/Kesh_(Sikhism) ഇന്ത്യയുടെ മുൻ പ്രധാനമന്ത്രി മൻമോഹൻ സിംഗ് ടർബൻ ധരിച്ചിരിക്കുന്നു.
സിഖുമതത്തിൽ ദൈവത്തിന്റെ സൃഷ്ടിയുടെ പൂർണ്ണതയോടുള്ള ബഹുമാനമായി മുടി മുറിക്കാതെ സ്വാഭാവികമായി വളർത്തുന്നരീതിക്കാണ് കേശ് (Kesh) എന്നു വിളിക്കുന്നത്.
1699 -ൽ ഗുരു ഗോബിന്ദ് സിംങാണ് അഞ്ചു കെ-കൾ ധരിക്കുന്ന ശീലം ഉണ്ടാക്കിയത്.
മറ്റൊരു കെ ആയ കംഗ എന്നു വിളിക്കുന്ന ചീർപ്പുകൊണ്ട് മുടി രണ്ടുനേരം ചീകി ജൂര എന്നുപേരിൽ കെട്ടി വച്ച് തലപ്പാവു കൊണ്ട് മറച്ചു വയ്ക്കുന്നു..
അവലംബം പുറത്തേക്കുള്ള കണ്ണികൾ Hail Hair by Dr Birendra Kaur in All About Sikhs PDF on the 5 Ks from Sikhnet Archived 2008-10-07 at the Wayback Machine .
How to tie Zoora (Joora) for young sikh boys
കേസരി (വിവക്ഷകൾ) കേസരി (വർത്തമാനപ്പത്രം) - ബാല ഗംഗാധര തിലകൻ ആരംഭിച്ച വർത്തമാനപത്രം കേസരി എ. ബാലകൃഷ്ണപിള്ള - പത്രപ്രവർത്തകൻ, നിരൂപകൻ, ചരിത്രകാരൻ കേസരി (വാരിക) - ആർ.എസ്.എസിന്റെ ഔദ്യോഗിക വാരിക കേസരി (വാനരൻ) - പുരാണകഥാപാത്രം വേങ്ങയിൽ കുഞ്ഞിരാമൻ നായനാർ - കേസരി എന്ന തൂലികാനാമത്തിൽ എഴുതി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കേശിരാജൻ ഇംഗ്ലീഷ് വിലാസം https://ml.wikipedia.org/wiki/Kesiraja
കേശിരാജൻ അല്ലെങ്കിൽ കേശിരാജ , ( കന്നഡ : ಕೇಶಿರಾಜ) ക്രിസ്ത്വബ്ദം പതിമൂന്നാം നൂറ്റാണ്ടിൽ ജീവിച്ചിരുന്ന വ്യാകരണ വിദഗ്ദ്ധനും കവിയുമായിരുന്നു.
കേശിരാജൻറെ ശബ്ദമണിദർപ്പണ എന്ന കന്നഡ വ്യാകരണത്തെ കുറിച്ചുള്ള കൃതിയാണ് ഏറ്റവും പ്രശസ്തം.
ഭാഷാവിദഗ്ദ്ധൻ ഷെൾഡോൺ പൊലോക്കിൻറെ അഭിപ്രായത്തിൽ മേൽപ്പറഞ്ഞ കൃതിയുടെ കർത്താവെന്ന നിലയ്ക്ക് കേശിരാജനെ കന്നഡയിലെ ഏറ്റവും മികച്ച വ്യാകരണ വിദഗ്ദ്ധനെന്ന് കണക്കാക്കാവുന്നതാണ്.
കേശിരാജ മികച്ച സംസ്കൃത പണ്ഡിതനും ഹൊയ്സള സാമ്രാജ്യത്തിലെ ആസ്ഥാനകവിയും ആയിരുന്നു.
കൂടുതൽ വായനയ്ക്ക് കന്നഡ സാഹിത്യം അവലംബങ്ങൾ
കേശു ഈ വീടിന്റെ നാഥൻ
നാദിർഷാ സംവിധാനം ചെയ്ത് 
2021-ൽ പ്രദർശനത്തിയ ഒരു മലയാളഭാഷ ചലച്ചിത്രമാണ് കേശു ഈ വീടിന്റെ നാഥൻ .
ദിലീപ് നായകനാകുന്ന ഈ ചിത്രത്തിൽ അദ്ദേഹത്തിന്റെ നായിക ഉർവശിയാണ് .
തൊണ്ടിമുതലും ദൃക്സാക്ഷിയും,സത്യം പറഞ്ഞാ വിശ്വസിക്കുവോ തുടങ്ങിയ ചിത്രങ്ങൾക്ക് തിരക്കഥ ഒരുക്കിയ സജീവ് പാഴൂരാണ് ഈ ചിത്രത്തിന്റെയും തിരക്കഥ രചിച്ചിരിക്കുന്നത്.
അനിൽ നായർ ക്യാമറ ചലിപ്പിക്കുന്ന ഈ   ചിത്രത്തിന്റെ സംഗീത സംവിധാനം നിർവഹിക്കുന്നത്  നാദിർഷയാണ്.
അഭിനേതാക്കൾ ദിലീപ് ...
കേശവൻ (കേശു) ഉർവശി ...
രത്നമ്മ നസ്ല്ലെൻ.
കെ. ഗഫൂർ - ഉമേഷ് വൈഷ്ണവി - ഉഷ സ്വാസിക - സുമ ഹരിശ്രീ അശോകൻ - കുഞ്ഞികൃഷ്ണൻ ജോണി ആൻ്റണി - ഇൻസ്പെക്ടർ ഹരീഷ് കണാരൻ - ഗണപതി കോട്ടയം നസീർ - ഗോപി വൽസല മേനോൻ - കേശുവിൻ്റ അമ്മ കലാഭവൻ പ്രജോദ് - ലീലയുടെ കാമുകൻ അനുശ്രീ - ലീല നിർമ്മാണം
തൊണ്ണൂറുകളിൽ ഏറേ സജീവമായിരുന്ന മിമിക്രി കാസ്റ്റായിരുന്ന 'ദേ മാവേലി കൊമ്പത്ത്' അവതരിപ്പിച്ചിരുന്ന ദിലീപ്-നാദിർഷ കൂട്ടുകെട്ടിന്റെ നാദ് ഗ്രൂപ്പ്,സിനിമാ രംഗത്തേയ്ക്ക് കടക്കുന്ന ചിത്രമാണ് കേശു ഈ വീടിന്റെ നാഥൻ.
ദിലീപും ഉർവശിയും ആദ്യമായി ജോഡികളാവുകയാണ് ചിത്രത്തിൽ.
കേശു എന്ന പേരിലുള്ള ഡ്രൈവിങ് സ്കൂൾ നടത്തുന്നയാളായാണ് ദിലീപ് ചിത്രത്തിലെത്തുന്നത്.
ദിലീപിന്റെ ഭാര്യയായാണ് ഉർവശി അഭിനയിക്കുന്നത്.
സിനിമയെക്കുറിച്ച് നാദിർഷാ പറയുന്നത് ഇങ്ങനെ.
മൂന്ന് പെങ്ങന്മാരും അളിയന്മാരും നിറഞ്ഞ വീട്ടിലാണ് കേശു താമസിക്കുന്നത്.
സലീംകുമാർ, കലാഭവൻ ഷാജോൺ, കോട്ടയം നസീർ എന്നിവരാണ് അളിയന്മാരുടെ വേഷത്തിലെത്തുന്നത്.
സമകാലീന മലയാളസിനിമയിൽ കുടുംബബന്ധങ്ങളുടെ കഥകൾ വളരെ കുറവാണ്.
കുടുംബപശ്ചാത്തലത്തിൽ നർമത്തിൽ ചാലിച്ച കഥയാണ് ഞാൻ പറയാൻ ഉദ്ദേശിക്കുന്നത് .
കൊച്ചി , പളനി , രാമേശ്വരം , കാശി എന്നിവിടങ്ങളിലാണ് ചിത്രീകരണം നടക്കുന്നത്.
തൊണ്ടിമുതലും ദൃക്സാക്ഷിയും എന്ന ചിത്രം  എഴുതിയ സജീവ് പാഴൂരാണ് ഈ സിനിമയുടെ തിരക്കഥയെഴുതുന്നത്.
പുതുവഝരദിനത്തിലാണ് ഈ ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങിയത്.
നിരവധി വ്യത്യസ്തത അവകാശപ്പെടാവുന്ന ഈ പോസ്റ്റർ വളരെയധികം പ്രേക്ഷക ശ്രദ്ധ നേടി.
ചിത്രത്തിന്റെ രസകരമായ സെക്കന്റ് ലുക്ക് പോസ്റ്റർ 2020 ഫെബ്രുവരി 8-ന് റിലീസ് ചെയ്തു.
ജോഡികളായി ദിലീപും ഉർവശിയും അവരുടെ മക്കളായി വൈഷ്ണവി, നസ്ലൻ എന്നിവരും പോസ്റ്ററിൽ പ്രത്യക്ഷപ്പെടുന്നുണ്ട്.
അവലംബം https://malayalam.samayam.com/topics/%E0%B4%95%E0%B5%87%E0%B4%B6%E0%B5%81-%E0%B4%88- ↑
കേഷ
ഒരു അമേരിക്കൻ ഗായികയും ഗാനരചയിതാവും റാപ്പറുമാണ് കേഷ റോസ് സെബെർട്ട് ( / ˈ k ɛ ʃ ə r oʊ z ˈ s ɛ b ər t / KESH -ə ROHZ SEB -ərt ;ജനനം മാർച്ച് 1, 1987).
ബ്രിട്ട്നി സ്പിയേർസ് ഫളോറിഡ എന്നീ താരങ്ങൾക്കു വേണ്ടി ഗാനങ്ങൾ രചിക്കുകയും ഗാനങ്ങളിൽ പ്രത്യക്ഷപ്പെടുകയും ചെയ്തിട്ടുള്ള കേഷയുടെ ടിക് ടോക് എന്ന ഗാനം 1.4 കോടി വിറ്റുവരവോടെ ഏറ്റവും കൂടുതൽ വിറ്റഴിക്കപെട്ട ഗാനങ്ങളിൽ ഒന്നാണ്.
വിവിധ സംഗീത ശൈലികളാലും കലാകാരന്മാരാലും സ്വാധീനിക്കപ്പെട്ട കേഷയെ ഏറ്റവും അധികം സ്വാധീനിച്ചത് മഡോണ , ക്വീൻ , ബെക്ക് എന്നിവരാണ്.
കൺട്രി , പോപ് റോക്ക് ഇലക്ട്രോണിക് തുടങ്ങിയ സംഗീത ശൈലികൾ പരീക്ഷിച്ചിട്ടുള്ള കേഷ  ഇലക്ട്രോണിക് സംഗീത ശൈലിയിലാണ് ശ്രദ്ധേയ.
മൃഗ സംരക്ഷണം ലൈംഗികന്യൂനപക്ഷംങ്ങൾക്കായുള്ള പ്രവർത്തനങ്ങൾ എന്നിവയിൽ തന്റെ പിന്തുണ അറിയിച്ചിട്ടുണ്ട്.6 കോടിഞ്ഞ ആൽബങ്ങൾ ലോകമെമ്പാടുമായി ഇവരുടെ പേരിൽ വിറ്റഴിച്ചിട്ടുണ്ട്.
കേസരി (മലയാള പത്രം)
എ. ബാലകൃഷ്ണപിള്ളയുടെ പത്രാധിപത്യത്തിലും ഉടമസ്ഥതയിലും പ്രസിദ്ധീകരിച്ചിരുന്ന മലയാള പത്രമാണ് കേസരി .
താൻ പത്രാധിപരായിരുന്ന പ്രബോധകൻ എന്ന സ്വതന്ത്ര വാരികയുടെ ലൈസൻസ് റദ്ദാക്കിയതോടെ എ. ബാലകൃഷ്ണപിള്ള ആരംഭിച്ച പുതിയ പത്രമാണിത്.
പ്രബോധകന്റെ ലൈസൻസ് റദ്ദാക്കുകയും കോടതിയലക്ഷ്യത്തിന് അദ്ദേഹത്തെ  ശിക്ഷിക്കുകയും ചെയ്തു.
തുടർന്ന് കേസരി വാരികയുടെ ഉടമസ്ഥനായിരുന്ന നാരായണപിള്ളയുമായി ബന്ധപ്പെട്ട് അദ്ദേഹം നടത്തിക്കൊണ്ടിരുന്ന  കേസരിയുടെ ലൈസൻസ് കരസ്ഥമാക്കി.